Odense Adresse-Contoirs Efterretninger, 1828-09-29
Krigsskuepladsen i Tyrkiet. Er det denne Gang tyst og stille fra de egentlige Krigs egne, saa snakke Breve fra Konstantinopel desmere om den gjenvaagnede Enthusiasme. De tyrkiske Soldater ere med Et blevne heel krigslystne; Storviziirens Marsch til Dand Pascha lignede et religiøst Tog, da Mufti selv drog i Spidsen for Tropperne med Sværdet i den høire og Koranen i den venstre Haand. Efter Foreningen med Hussein Pascha ved Schumla vil Storviziren ventelig gjøre et nyt Angreb og selv om det lykkes Russerne at tage Varna, formoder Man, at de ville nødsages til at koncentrere sig ved Donauen, for her at berede sig til et nyt Feldttog. Skuld de derimod overstige Balkan, vil Sultanen ile til Hæren og selv overtage Kommandoen. Dog stoler Man paa, at det ikke vil komme dertil, da deres Fremskridt neppe kunne lignes ved dem, de have gjort i foregaaende Krige. Flaaden, som næsten blev tilintetgjort i Navarinoslaget, er og bragt saavidt istand paa ny, at 7 Fregatter og 3 Brigge, ligge seilfærdige til Sorthavet. Naturligviis er der under disse Omstændigheder ikke meere Tanke om, at Storherre, eller Divanet skulde laane Øre til nogen Mægling eller samtykke i Londonner=Traktaten, hvor fordeelagtigt Græken, lands Rømning end i dette Øieblik vilde være Porten, som da kunde bruge alle Tropperne imod dens Hovedfiende allene Det Rygte, at den russiske Admiral Heyden har faaet Befaling til at blokere Dardanellerne, vilde gjøre meere Jndtryk, hvis Porten ikke smigrede sig med, at dens gamle Allierede Engelland aldrig vil tilstæde det. Med sin forskandsede Leir indbefatter Staden Schumlaen betydelig Strækning, der er spækket med over 900 Kanoner og forsvares af 30 til 35,000 Md. Elleve Port føre deels til Hovedveiene og deels tjene de til Udfald. En Arm af Tokesufloden forsyner Staden med Vand, en anden fylder Gravene og tjener til Oversvømmelse. Tyrkerne - skrives der fra Hermanstadt - ere som indsluttede i et Jern=Net, da alle Tilgange ere besatte af Russerne. Vi have de bestemteste Efterretninger, at disse igjen ville gaae offensivt frem. Magasinerne i Odessa ere overfyldte og Soldaterne fulde af Haab om at opslaae deres Hovedqvarteer ved Bosphorus. Efter en Artikel i Algem. Zeitung er det russiske Feldttogs Mislykke eller en tvungen Retirade neppe tænkelig, og selv i dette Tilfælde vilde Jntet mere kunne hindre Grækersagen, hvorfor Europas Ære er pantsat. Grækenlands Befrielse vil stedse blive den første Freds=Artikel, Moldaus og Wallachiets Sikkerhed under en egen europæisk Fyrste den anden, Krigsomkostningernes Erstatning den tredie og frie Seilads paa Sorthavet den fjerde. "Holder det for haardt at udrede Krigsomkostningerne i Piastre, da lod sig tænke Medisk Land istedet. En Linie fra Arares til Trapezunt, vilde ikke forstyrre den enropæiske Ligevægt (?) og stille Porten saa meget des sikrere under europæisk Skyts. Naar iøvrigt de sidste Depescher fra Lord Heytesbury blot skulle indeholde Forsikring, om, at Rusland ingen Erobring vil gjøre i Krigen med Tyrkerne, finder Times, at det ikke lønnede sig at bekoste en Koureer for, hvad Man kan læse i det russiske Manifest, og snart til Ækelhed siden er gjentaget. Jøvrigt bemærker Koureren, at hine Depescher intet melde om Ophævelsen af Varnas Blokade ved det Udfald, hvorved Fyrst Mentschikow blev saaret. Fyrstendømmerne, hvor hidtil kun er seet Gjennemmarscher, blive først nu virkelig besatte, og ved de tililende Forstærkninger haaber Man, at General Geismars Korps vil sættes istand til at holde Paschaen af Widdin i Tømme. J Befrielseskrigen 1812 og 1813 udmærkede General Geis mar sig som en dygtig Partiegænger, hvorfor Man venter, at han ogsaa her vil plukke Laurbær og operere selv paa den høire Donaubred. Rygtet og Krajowas Jndtagelse af Tyrkerne er aldeles ugrundet. Derimod skal endeel Russer være ilede til Giurgewo, hvor Tyrkerne ogsaa gjøre Mine til at afskjære den russiske Kommunications=Linie. En reisende Kjøbmand har fortalt i Hermannstadt, at han i Widdin saae en stor Pyramide af russiske Hoveder. Fangerne bleve enten solgt til Slaveriet eller lænkede sammen og skikkede til Konstantinopel, belæssede med deres dræbte Kammeraters Hovederne!